НАПОМЕНА:
Модел уговора представља основ за прецизирање одредби уговора који ће бити закључен са изабраним извођачем радова. Овај модел је саставни део Конкурсне документације, понуђач попуњава само одређена поља  и доставља га у оквиру своје електронске понуде. Понуђач је дужан да приликом попуњавања електронске понуде на Порталу јавних набавки потврди да је упознат са садржином и да прихвата предметни модел уговора.

МОДЕЛ УГОВОРА  О ЈАВНОЈ НАБАВЦИ
Понуђач је дужан да  Модел Уговора  попуни, чиме потврђује да се слаже са истим.

Закључен у Нишу дана ____. ____. 2024. год.између уговорних страна:
 1.  НАРУЧИЛАЦ:

УНИВЕРЗИТЕТСКОГ КЛИНИЧКОГ ЦЕНТРА НИШ, Бул. др Зорана Ђинђића 48, Медијана, Ниш, 
кога заступа в.д. директора проф. др Зоран Перишић (у даљем тексту наручилац)
Мат.бр.: 07370989

Регистарски бр.: 6162010227

Шифра делатности: 8610

Евиденц. у сист. ПДВ-а: 131583836

ПИБ:100336697

Бр.тек. рач.:840-661661-56
2.    ИЗВОЂАЧ РАДОВА:
_________________________, место ____________________, ул. _______________________________, кога заступа 

директор __________________________________________ (у даљем тексту Извођач радова) 

Матични број: _____________________________ 

Регистарски број: _____________________________ 

Евиденц. у сист. ПДВ-а: _____________________________ 

ПИБ: _____________________________ 

Шифра делатности: ________________ 

Бр.тек. рач.: _____________________________, Банка ________________________________ (попуњава Привредни субјект).
Контакт телефон: _________________________ 
Позиција у Плану набавки за 2024. годину: 0090
Позиција у Финансијском плану за 2024. годину: 511300
Уводне напомене и констатације

Члан 1.

Уговорне стране констатују:

- да је Наручилац, спровео отворени поступак јавне набавке радова - Адаптација I и II спрата Клинике за Кардиологију са израдом пројектне документације“ за потребе Универзитетског клиничког центра Ниш, редни број 0090/2024;
-да је Извођач радова преко Портала јавних набавки доставио понуду за јавну набавку 0090/2024, бр. _________ од ___________ године,  која се налази у прилогу уговора и саставни је део овог уговора (образац 1 и образац 2 конкурсне документације).
-  да је Наручилац, на основу понуде Понуђача бр. ________ од _________. године и Одлуке о додели уговора  бр. ________ од ________.2024. године, изабрао Извођача радова  за јавну набавку радова  - Адаптација I и II спрата Клинике за Кардиологију са израдом пројектне документације“ за потребе Универзитетског клиничког центра Ниш. (ЈН 0090/2024). (попуњава Наручилац).
ПРЕДМЕТ УГОВОРА

Члан 2.

Предмет овог уговора је јавна набавка радова - Адаптација I и II спрата Клинике за Кардиологију са израдом пројектне документације“ за потребе Универзитетског клиничког центра Ниш. (ЈН 0090/2024),  наведених у понуди понуђача број __________. (прилог бр.1 овог уговора).(понуђач уписује потребне податке)

Члан 3. 

Извођач радова  се обавезује да за потребе Наручиоца изврши радове на Адаптацији I и II спрата Клинике за Кардиологију са израдом пројектне документације“ за потребе Универзитетског клиничког центра Ниш (ЈН 0090/2024), у свему према понуди број _________ од ______. _____. 2022.године (наручилац уписује потребне податке).                                                                      
ЦЕНА И ПЛАЋАЊЕ

Члан 4.
Вредност уговора износи  .......................... динара без ПДВ-а, а са ПДВ-ом ............... динара (Наручилац уписује износ уговора).
Члан 5.
Цене и услови под којима ће се реализовати уговор, а који су утврђени у понуди понуђача (образац 1 и образац 2 конкурсне документације) не могу се мењати током важења овог Уговора. Уговорена цена обухвата све трошкове који су везани за реализацију овог Уговора, укључујући вишкове, мањкове радова и непредвиђене радове.Уговорена јединична цена из понуде Извођача радова, која је наведена у обрасцу структуре цене је фиксна. Цена je kоначнa.
 Члан 6.
Наручилац се обавезује да плаћање по овом уговору изврши: 
6.1.Наручилац ће уплатити вредност израде пројектне документације након  усвајања пројекта ПЗИ, констатованог записником потписаног од стране надзорног органа, корисника и пројектаната и испостављања  фактуре у року од 30 дана;
6.2.Наручилац ће авансно уплатити  20%  вредности радова након  усвајања пројекта ПЗИ и увођења извођача у посао што се констатује отварањем грађевинског дневника;

6.3.Наручилац ће уплатити  80% вредности радова од записничке примопредаје свих радова и испостављања окончане ситуације   у року од 30 дана.(наручилац уписује потребне податке)
Члан 7.

Извођач радова је дужан да у фактури – окончаној ситуацији  наведе број Уговора по коме се врше радови и израда пројектне документације. Извођач радова је у обавези да поступи у складу са важећим Законом о електронском фактурисању и у законском року достави Наручиоцу документа везана за плаћање. 
МЕСТО ИЗВРШЕЊА РАДОВА,  РОК ИЗВРШЕЊА РАДОВА, РОК ИЗРАДЕ ПРОЈЕКТНЕ ДОКУМЕНТАЦИЈЕ
Члан 8.
Радови се  обављају у Универзитетском клиничком центру Ниш .Рок за извођење радова је          ________ 90 (деветдесет) радних дана од датума завршетка Пројекта за извођење, усвојеног од стране надзорног органа, корисника и пројектанта и увођења извођача у посао што се констатује отварањем грађевинског дневника. .(наручилац уписује потребне податке)
Члан 9.

9.1.Рок за израду идејног решења за све фазе радова је 10 радних дана;

9.2. Рок за израду пројекта за извођење је 20 радних дана;

9.3. Рок за израду Пројекта изведеног објекта улази у рок за извођење радова
ОДСТУПАЊЕ ОД УГОВОРЕНИХ РОКОВА

Члан 10.

Евентуално продужење рока за извођење радова и израду пројектне документације, може се одобрити обостраним писменим споразумом ако процес рада на Клиници онемогућава континуирано извођење радова, односно рад без прекида. 
У случају дејства више силе, признате по важећим прописима, уговорени рок се продужава сразмерно времену дејства. 
Трајање више силе и временских непогода констатује се у дневнику.

   Сматра се да се Извођач пре давања понуде упознао са условима рада, набавке материјала и ангажовања радне снаге, организацијом рада на градилишту и другим условима који утичу на рок и цену грађења. 

Одступање од уговорених рокова градње може бити само у следећим случајевима:

a) обостраним писменим споразумом

b) дејством више силе

Број дана на који се продужује рок почетка и завршетка радова, због случајева а) и б) из претходног става овог члана, констатоваће се грађевинским дневником уз потпис уговорених страна или Анексом овог Уговора.

Извођач нема право на продужење рока почетка и завршетка радова због случајева а) и б) ако су они настали по истеку уговореног рока за извођење радова.
ОБАВЕЗЕ НАРУЧИОЦА
Члан 11.
Наручилац је обавезан:

- да омогући несметано извођење радова, у простору у коме се изводе радови. Датум увођења у посао констатује се отварањем грађевинског дневника од стране Надзорног органа и од тог тренутка почиње да тече рок за завршетак радова,
- да уредно плаћа изведене радове на начин предвиђен овим Уговором.

ОБАВЕЗЕ ИЗВОЂАЧА
Члан 12.
- Извођач радова је обавезан, поред испуњавања осталих одредби уговора:
- Извођач је дужан да радове и израду пројектне документације изведе у свему према Закону о планирању и изградњи и свим осталим важећим прописима и правилницима;

- да уграђује материјал, делове и опрему која по квалитету одговара техничким условима и стандардима и понуди,

- да за виталне делове, уграђени материјал и опрему обезбеди доказе о квалитету – сертификате и одговарајућа мерења из понуде, о свом трошку,

- да о свом трошку изврши обезбеђење, видно обележавање и осигурање  и то од почетка припремних радова до примопредаје изведених радова,
- да изведене радове преда Наручиоцу као технички исправане и функционалне,

У случају обустављања радова, Извођач је дужан да већ изведене радове заштити од пропадања предузимањем само мера заштите који су нужне, уз што мање трошкова.
ОСИГУРАЊЕ
Члан 13.
Извођач је обавезан да предузме мере техничке заштите и друге мере за сигурност објеката и радова, радника и материјала, пролазника, околине и имовине трећих лица и непосредно је одговоран и дужан накнадити све штете које извршењем уговорних радова причини трећим лицима.

Ризик случајне пропасти и оштећења радова, материјала и опреме сноси Извођач радова.
Извођач радова је дужан да у току гарантног рока на први писмени позив Наручиоца, отклони све недостатке и мане који се односе на квалитет радова, односно које су настале због употребе материјала који не одговарају уговореној намени и квалитету, као и због неквалитетног и непрописног извођења посла.

Ако недостаци за које је Извођач радова одговоран или само њихово отклањање изазову друга оштећења објеката, Извођач радова је дужан да и та оштећења отклони о свом трошку.

НАКНАДА ШТЕТЕ

Члан 14.

Наручилац неће сносити одговорност за накнаду Извођачу, његовим радницима или трећим лицима у случају смрти, онеспособљавања и других ризика који могу проистећи из њиховог ангажовања на реализацији радова, који су предмет овог Уговора, или из саме њихове реализације.

ПРИМОПРЕДАЈА РАДОВА 
Члан 15.

Извођач радова  је обавезан да писмено обавести Наручиоца о датуму окончања радова.

На основу наведеног обавештења, Наручилац формира Комисију од представника Инвеститора, Извођача радова и Надзорног органа за обављање  прегледа и пријема изведених радова.
Примопредаја изведених радова извршиће се уколико нема примедби од стране овлашћених представника Комисије, сачињавањем записника о примопредаји.

Члан 16.

Коначни рачун- фактура –окончана ситуација ће се извршити по примопредаји изведених радова и израде пројектне документације .

КВАЛИТЕТ, РЕКЛАМАЦИЈА И ГАРАНТНИ РОК НА ИЗВЕДЕНЕ РАДОВЕ
Члан 17
Извођач радова се обавезује да предметне радове изврши са стручним кадром, који је обучен за ту врсту радова. Извођачрадова се
обавезује да обезбеди радну снагу, материјал, грађевинску и другу опрему, изврши радове и примени неопходне мере за безбедно извођење радова, као и све друго неопходно за потпуно извршење радова који су предмет  овог уговора.
У случају неквалитетно извршених радова, а по налогу Наручиоца, Извођач радова је обавезан да поново квалитетно изврши радове у року од  24 (двадесет четири) часа, без права накнаде. Извођач радова усаглашава термине извођења радова са Наручиоцем. 
Члан 18.

Када Наручилац стави примедбе на квалитет изведених радова,  уграђеног материјала, Извођач радова је обавезан да поступи по свим писменим примедбама и исте отклони о свом трошку.

Уколико Извођач радова не поступи по примедбама у примереном року, Наручилац има право да уочене недостатке отклони преко трећег лица, на терет Извођача радова.
Члан 19.
Гарантни рок на изведене радове не може би краћи од 2 (две) године _____________ од  записничке примопредаје свих радова. (Наручилац уписује гарантни рок из обрасца 2 конкурсне документације)
 Члан 20.

Извођач радова је дужан да без одлагања писмено обавести наручиоца о било којој промени у вези са испуњеношћу услова из поступка набавке, која наступи током важења уговора о набавци и да је документује на прописан начин.
УГОВОРНА КАЗНА
Члан 21.
У случају непоштовања уговорних обавеза и уговореног рока извршења радова извођач радова је дужан да, на писани захтев Наручиоца умањи фактуру за 0,5%, за сваки дан закашњења, али не више од 5% од  вредности фактуре.
Ако штета пређе износ уговорне казне  више од 5% од  вредности фактуре, Наручилац може да тражи накнаду стварне штете, а може и да раскине уговор без обавезе према Извођачу радова.
ВИША СИЛА
Члан 22.
Наступање више силе ослобађа од одговорности Уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорене стране су обавезне, да једна другу обавесте писменим путем у року од 24 (двадесетчетири) часа.

Као случајеви више силе сматрају се природне катастрофе, пожар, поплава, експлозија, транспортне несреће, одлуке органа власти као и друге околности настале после закључења уговора за које добављач докаже да није могао спречити, отклонити или избећи, а због чијег наступања није могао испунити своју обавезу, односно закаснио са испуњењем обавезе.

ФИНАНСИЈСКА ГАРАНЦИЈА 

Члан 23.

Извођач радова, доставља наручиоцу, приликом потписивања уговора, односно најкасније у року од 10 (десет) дана од дана потписивања уговора, средство финансијског обезбеђења за испуњење уговорних обавеза, и то бланко соло меницу са меничним писмом – овлашћењем на износ од 10%  укупне вредности уговора, у динарима без ПДВ-а.  Меница и менично писмо - овлашћење морају бити оверени печатом и потписани од стране одговорног лица понуђача. Меница мора бити евидентирана у регистру меница и овлашћења НБС и да важи најмање 3 дана дуже од дана истека рока за коначно извршење уговорних обавеза. Уз бланко соло меницу доставити фотокопију картона депонованих потписа који је издат од стране пословне банке коју понуђач наводи у меничном овлашћењу – писму.
Члан 24.

Извођач радова, доставља наручиоцу, приликом потписивања уговора, односно најкасније у року од 10 (десет) дана од дана потписивања уговора, средство финансијског обезбеђења за отклањање недостатака у гарантном року, и то бланко соло меницу са меничним писмом – овлашћењем на износ од 10%  укупне вредности уговора, у динарима без ПДВ-а.  Меница и менично писмо - овлашћење морају бити оверени печатом и потписани од стране одговорног лица понуђача. Меница мора бити евидентирана у регистру меница и овлашћења НБС и да важи најмање 3 дана дуже од истека гаратног рока. Уз бланко соло меницу доставити фотокопију картона депонованих потписа који је издат од стране пословне банке коју понуђач наводи у меничном овлашћењу – писму.

Члан 25.

Извођач радова, доставља наручиоцу, приликом потписивања уговора, односно најкасније у року од 10 (десет) дана од дана потписивања уговора, средство финансијског обезбеђења за повраћај авансног плаћања –банкарску гаранцију неопозиву, безусловну, на први позив, без протеста и приговора, наплативу и то у висини од  укупне вредности аванса са ПДВ-ом. Банкарска гаранција за повраћај авансног плаћања мора да важи 30 дана од дана испоруке предметних добара.
Члан 26. 

Ако се промене рокови понуђач доставља средства обезбеђења у складу са изменама.
СПОРОВИ

Члан 27.

Стране у уговору су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност  Привредног суда у Нишу.
РАСКИД УГОВОРА
Члан 28.
У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем,  уз раскидни  рок од 5 (пет) дана.

Члан 29.

Раскид уговора из разлога наведених у члану 28. могућ је само уколико је друга страна претходно упозорена на битне повреде или повреде које се понављају и уколико исте није отклонила у остављеном року који мора бити разуман. 

Члан 30.

Раскид уговора из разлога наведених у члану 28. може да изврши само уговорна страна која је своје доспеле обавезе у потпуности и благовремено извршила.

ИЗМЕНЕ И ДОПУНЕ
Члан 31.
Измене и допуне текста овог Уговора могуће су само уз пристанак обе уговорне стране закључивањем Анекса Угоора.
СТУПАЊЕ НА СНАГУ И ВАЖЕЊЕ УГОВОРА

Члан 32.

Овај уговор ступа на снагу даном потписивања обе уговорне стране и   важи до реализације уговорних обавеза, најдуже 1 (једну) годину од дана закључења. Уколико обавезе доспевају у буџетској  2024 -2025. години исте ће бити реализоване највише до износа средстава која ће наручиоцу  за ту намену бити одобрена.
ЗАВРШНЕ ОДРЕДБЕ
Члан 33.

Овај Уговор сачињен је у 4 (четири) истоветних примерака, од којих се 2 (два) примерка налазе код Наручиоца, а 2 (два) код Понуђача. Саставни део овог Уговора су његови прилози, како следи:
Прилог бр. 1 - Понуда  Извођача радова бр. ______ од _____2024. године (Образац 1 и 2 конкурсне документације);

Прилог  бр.  2   -  Финансијске гаранције из члана 23., 24.и 25.овог  уговора;

УГОВОРНЕ СТРАНЕ:
	        ИЗВОЂАЧ РАДОВА
	
	НАРУЧИЛАЦ

	
	
	        УНИВЕРЗИТЕТСКИ КЛИНИЧКИ
 ЦЕНТАР НИШ

	   Директор,
	
	Директор,

	
	
	               Проф. др Зоран Перишић


	
	 
	


Напомена:   Достављање овог обрасца је обавезно.

